Üldkohtu (kaheksas koda) 12. detsembri 2019. aasta otsus – Feral vs. Regioonide Komitee

(kohtuasi T‑529/16)

Avalik teenistus – Personalieeskirjade ja muude teenistujate teenistustingimuste reform, mis jõustus 1. jaanuaril 2014 – Määrus (EL, Euratom) nr 1023/2013 – Solidaarsusmaksu kohaldamine alates 1. jaanuarist 2014 – Töötasude ajakohastamise meetodi kohaldamise peatamine aastateks 2013 ja 2014

1. Ametnike hagid – Huve kahjustav akt – Mõiste – Töötasu teatis – Hõlmamine, mis on tavaliselt lubatud kaebeõiguse kasutamise eesmärgil (ELTL artikkel 265; ametnike personalieeskirjad, artikkel 90 ja artikli 91 lõige 1) (vt punktid 37–40)

2. Ametnike hagid – Eelnev halduskaebus – Tähtaeg – Tähtaja algus – Hagi igakuiste rahaliste õiguste muudatuste peale, mis kajastuvad kõigis töötasu teatistes – Tähtaeg, mis hakkab kulgema sellise esimese töötasu teatise kättesaamisest, millest ilmneb nende muudatuste rakendamine (Ametnike personalieeskirjad, artiklid 90 ja 91) (vt punktid 41 ja 42)

3. Ametnike hagid – Õigusvastasuse vastuväide – Aktid, mille õigusvastasusele saab viidata – Vaidlustatud otsuse aluseks olev üldakt – Vastuvõetavus – Tingimused (ELTL artikli 263 teine lõik, artiklid 270 ja 277) (vt punktid 53–57)

4. Euroopa Liit – Institutsioonidevaheline tasakaal – Tähendus – Pädevuse jaotuse järgimine – Euroopa Ülemkogu pädevus ning Euroopa Parlamendile ja nõukogule antud seadusandlik pädevus (ELL artikli 13 lõige 2, artikli 14 lõige 1, artikli 15 lõige 1 ja artikli 16 lõige 1; ELTL artikli 296 kolmas lõik ja artikkel 336) (vt punktid 65–74)

5. Õigusvastasuse vastuväide – Ulatus – Aktid, mille õigusvastasusele saab viidata – Vaidlustatud otsuse aluseks olev üldakt – Õigusliku seose vajalikkus vaidlustatud akti ja vaidlusaluse üldakti vahel (ELTL artikli 263 teine lõik, artiklid 270 ja 277) (vt punktid 76 ja 77)

6. Institutsioonide aktid – Põhjendamine – Kohustus – Ulatus (ELTL artikkel 296) (vt punktid 81 ja 82)

7. Ametnikud – Põhimõtted – Õiguspärase ootuse kaitse – Tingimused (vt punktid 98, 127, 151 ja 152)

8. Ametnikud – Töötasu – Solidaarsusmaks – Solidaarsusmaksu kehtestamine ajavahemikul, mil töötasude ajakohastamise meetodi kohaldamine on peatatud – Seadusandja kaalutlusõigus – Kohtulik kontroll – Piirid (Ametnike personalieeskirjad, artikli 65 lõige 4 ja artikkel 66a; Euroopa Parlamendi ja nõukogu määrus nr 1023/2013) (vt punktid 102, 103, 109, 116 ja 151)

9. Ametnikud – Personalieeskirjad – Määrus, millega muudetakse personalieeskirju – Solidaarsusmaksu kehtestamine uue sätte lisamisega – Personalieeskirjades ette nähtud põhimõtte rikkumine – Puudumine (Ametnike personalieeskirjad, artikkel 66a; Euroopa Parlamendi ja nõukogu määrus nr 1023/2013) (vt punkt 117)

10. Ametnikud – Töötasu – Solidaarsusmaks – Selle maksu kehtestamine ajavahemikul, mil töötasude ajakohastamise meetodi kohaldamine on peatatud – Seadusandja kaalutlusõigus – Proportsionaalsuse põhimõtte järgimise kohtulik kontroll – Piirid – Nimetatud põhimõtte rikkumine – Puudumine (Ametnike personalieeskirjad, artikli 65 lõige 4 ja artikkel 66a; Euroopa Parlamendi ja nõukogu määrus nr 1023/2013) (vt punktid 139–142)

Ese

ELTL artikli 270 alusel esitatud nõue tühistada hageja 2014. aasta jaanuari töötasu kindlaksmääramise otsus, nagu see tuleneb nimetatud kuu töötasu teatisest, mis saadeti talle 13. jaanuaril 2014 ning mille puhul on tegemist esimese teatisega, milles on tema suhtes kohaldatud personalieeskirjade artikli 65 lõiget 4 ja artiklit 66a, mis tulenevad Euroopa Parlamendi ja nõukogu 22. oktoobri 2013. aasta määruse (EL, Euratom) nr 1023/2013 (ELT 2013, L 287, lk 15) artikli 1 punktidest 44 ja 46, milles on vastavalt ette nähtud töötasude ajakohastamise meetodi kohaldamise peatamine aastateks 2013 ja 2014 ning solidaarsusmaksu kehtestamine alates 1. jaanuarist 2014.

Resolutsioon

1. Jätta hagi rahuldamata.

2. Mõista kohtukulud välja Pierre‑Alexis Feralilt.